โรนัลโด ย้อนความสุดอึ้ง ป๋า มอบเบอร์ 7 ผีแดงให้ใส่
คริสเตียโน โรนัลโด ซุปเปอร์สตาร์ ราชันชุดขาว เรอัล มาดริด เผยสุดอึ้ง เมื่อ ป๋าเฟอร์กี เซอร์ อเล็กซ์ เฟอร์กูสัน เป็นคนสั่งให้สวมเบอร์ 7 ซึ่งเป็นเบอร์ในตำนานของ ปิศาจแดง ตั้งแต่วันแรกที่ก้าวเข้ามาในโรงละครแห่งความฝัน,สำนักข่าวต่างประเทศ รายงานวันที่ 12 ม.ค. ว่า คริสเตียโน โรนัลโด ปีกซุปเปอร์สตาร์ของ ราชันชุดขาว เรอัล มาดริด ย้อนความเก่า ตัวเขาสุดอึ้งเมื่อ เซอร์ อเล็กซ์ เฟอร์กูสัน บรมกุนซือของ ปิศาจแดง แมนเชสเตอร์ ยูไนเต็ด เป็นคนยื่นเบอร์ 7 ซึ่งเป็นเบอร์ตำนานให้เขาสวมใส่ ก่อนจะเป็นเบอร์นำโชคจนถึงปัจจุบัน,ป๋าเฟอร์กี นำตัวปีกรายนี้เข้าสู่โรงละครแห่งความฝัน เมื่อปี 2003 ด้วยค่าตัว 12.2 ล้านปอนด์ โดยตอนแรก โรนัลโด เปิดเผยว่า เขาต้องการที่จะสวมเสื้อเบอร์ 23 เนื่องจากเป็นเบอร์ที่เขาสวมใส่ตอนที่เล่นให้กับ สปอร์ติง ลิสบอน สโมสรเก่า แต่อย่างไรก็ดี เฟอร์กูสันกลับบอกให้แข้งรายนี้เป็นผู้สืบทอดตำนานเบอร์ 7 ต่อจาก เดวิด เบคแคม แทน,ในช่วงเวลานั้น ซุปเปอร์สตาร์ดังชาวโปรตุเกสรู้สึกอึ้ง และภูมิใจเป็นอย่างมาก โดยเปิดใจว่า เมื่อผมย้ายมาที่ยูไนเต็ด ผมขอใส่เบอร์ 23 แต่โค้ชกลับบอกว่า ไม่ คุณจะสวมเสื้อเบอร์ 7 ผมอึ้งมาก เพราะผมรู้ว่าเบคแคมเคยใส่เสื้อเบอร์นี้ แต่ผมพร้อมรับความท้าทาย และนับตั้งแต่นั้น มันก็เป็นเบอร์นำโชคของผม เพราะผมคว้าแชมป์ทุกอย่างของฟุตบอลกับเสื้อเบอร์นี้,สำหรับ โรนัลโด ได้อันดับ 2 หลังจากฟีฟ่าประกาศรางวัลบัลลงดอร์ 2015 โดยแพ้ให้กับ ลีโอเนล เมสซี ซุปเปอร์สตาร์ดังจากทีมบาร์เซโลนา
คริสเตียโน โรนัลโด ซุปเปอร์สตาร์ของ ราชันชุดขาว เรอัล มาดริด เผยสุดอึ้ง เมื่อ ป๋าเฟอร์กี เซอร์ อเล็กซ์ เฟอร์กูสัน เป็นคนสั่งให้สวมเบอร์ 7 ซึ่งเป็นเบอร์ในตำนานของ ปิศาจแดง ตั้งแต่วันแรกที่ก้าวเข้ามา
คริสเตียโน โรนัลโด,เซอร์ อเล็กซ์ เฟอร์กูสัน,แมนเชสเตอร์ ยูไนเต็ด,พรีเมียร์ลีก,เรอัล มาดริด,ข่าวกีฬา,ข่าว,ไทยรัฐออนไลน์